EkBass/fiwiki-20250220-pages-articles huggingface dataset:
Rauha (nimi)

Rauha on suomalainen naisen etunimi. Rauhan nimipäivä on 29. joulukuuta. Vuoden 2019 loppuun mennessä Rauha-nimen on Digi- ja väestötietoviraston tietojen mukaan saanut 18 148 naista ja kymmenkunta miestä. == Tunnettuja Rauhoja == * Rauha Eklund, taidekäsityöläinen * Rauha Hammar, lääkäri ja laulufysiologian tutkija * Rauha Kejonen, kirjailija * Rauha Kilpi, lastenkirjailija * Rauha Knuuttila, näytelmäkirjailija * Rauha Kuusalo, toimittaja ja kirjailija * Rauha Maria Lindström, kääntäjä * Rauha-Maria Mertjärvi, poliitikko (Vihreä) * Rauha Mäkilä, kuvataiteilija * Rauha Puntti, näyttelijä * Rauha Rentola, näyttelijä * Rauha Valkonen, näyttelijä * Rauha S. Virtanen, kirjailija == Kuvitteellisia Rauhoja == * Rauha, kissa Gösta Knutssonin Pekka Töpöhäntä-kirjoissa, Riston vaimo * Rauha Räppääjä (Rauha- täti), Risto Räppääjän täti Tiina Nopolan ja Sinikka Nopolan Risto Räppääjä -kirjoissa * Rauhatäti (oik. Hanna Yli-Tepsa), rap-artisti ==Lähteet== Luokka:Etunimet
Esteri Vuorinen

Esteri Vuorinen (30. marraskuuta 1896 Keuruu – 12. huhtikuuta 1991) oli suomalainen lastenkirjailija. Hän sai Topelius-palkinnon vuonna 1963 kirjasta Kala-Keisarin porsas (1962) ja Anni Swan -mitalin vuonna 1967 kirjoista Köydenvetäjä (1964), Martin sarviherra (1965) ja Lentojuna (1966). == Teoksia == * Tonttulaiset toivonliitossa. Suomen opettajain raittiusliiton vuorokeskusteluja n:o 47. Vammala 1943 * Huviretkellä Mansikkasaaressa : kilpakirjoitusten valmistautumiskirjanen kansakoulun alaluokkalaisia varten. Suomen opettajain raittiusliitto, Helsinki 1946 * Laulava kivi ja muita koululaisnäytelmiä. Koululaisnäytelmiä 1. WSOY 1954 * Oli onneksi kesä : nuortenromaani. Nuorten toivekirjasto 116. WSOY 1959 * Timo ja Simo, kuvitus Maija Karma. WSOY 1960, 2. painos 1963, 3. painos 1970, 4. painos 1974 * Timo ja Simo ja Vatikuti, kuvitus Maija Karma. WSOY 1961, 2. painos 1964, 3. painos 1974 * Kala-Keisarin porsas, kuvitus Timo Martin. WSOY 1962, 2. painos 1966, 3. painos 1973 * Köydenvetäjät, kuvitus Maija Karma. WSOY 1964, 2. painos 1968, 3. painos 1973 * Martin sarviherra, kuvitus Maija Karma. WSOY 1965 * Lentojuna, kuvitus Maija Karma. WSOY 1966, 2. painos 1968, 3. painos 1973, 4. painos 1978 * Arin ihmekopteri, kuvitus Maija Karma. WSOY 1971, 2. painos 1973 * Liisa-sorsa ja Suvisen lapset, kuvitus Maija Karma. WSOY 1978 == Lähteet == Luokka:Suomalaiset lasten- ja nuortenkirjailijat Luokka:Anni Swan -mitalin saajat Luokka:Vuonna 1896 syntyneet Luokka:Vuonna 1991 kuolleet
Elli Rängman-Björlin

Elli Alexandra Rängman-Björlin (21. huhtikuuta 1882 Ylistaro – 12. helmikuuta 1951 Helsinki) oli suomalainen pianisti ja pianopedagogi. Rängmanin vanhemmat olivat tilanomistaja Johan Rängman ja Emilia Molin. Hän kävi Vaasan suomalaisen tyttökoulun ja opiskeli samalla pianonsoittoa. Vuosina 1896–1900 hän oli Helsingin musiikkiopistossa Ingeborg Hymanderin, Walter Petzetin ja Karl Ekmanin oppilaana. Lisäoppia hän sai valtion myöntämän stipendin turvin Leipzigin konservatorion mestariluokalla Franz Lisztin oppilaan Alfred Reisenauerin johdolla 1900–1903 ja Wienissä Alfred Grünfeldin oppilaana 1904–1905. Rängman soitti ensikonserttinsa Jyväskylässä 1898 ja Helsingissä 1901 ja esiintyi myöhemmin Suomessa, muissa Pohjoismaissa ja Saksassa 1906 ja 1923. Hänet tunnettiin erityisesti etevistä Beethovenin ja Schumannin tulkinnoista. Helsingin musiikkiopistossa hän opetti 1907–1908 ja 1911–1913. Solistiuransa ohessa hän antoi yksityisopetusta, etenkin vuodesta 1926 lähtien, jolloin hänen puolisonsa (vuodesta 1909) varatuomari Kaarlo Ilmari Björlin kuoli. ==Oppilaita== * Kaisa Arjava *Astrid Buchert * Maire Halava * Ilmari Hannikainen * Sakari Heikinheimo * Sohvi Korhonen * Sinikka Kuula- Marttinen * Eino Lindholm * Marja Oja * Martti Paavola * Riitta Parikka * Irma Ruuskanen * Liisa Soinne *Kurt Walldén ==Lähteet== * * Helasvuo, Veikko: ”Elli Rängman-Björlin”, Sävelten taitureita, s. 508–516. Toimittanut Sulho Ranta. WSOY 1947. * Otavan iso musiikkitietosanakirja. Otava 1976–1979. ISBN 951-1-02380-2 * * Ränki, Raili: ”Elli Rängman-Björlin”, Suomalaisia musiikin taitajia, s. 426–431. Toimittanut Maire Pulkkinen. Fazerin musiikkikauppa 1958. Luokka:Suomalaiset pianistit Luokka:Vuonna 1882 syntyneet Luokka:Vuonna 1951 kuolleet
Yhdistynyt vasemmisto (Espanja)

Yhdistynyt vasemmisto (, lyh. IU) on espanjalainen vasemmistopuolue (puolueiden liittouma). Se perustettiin vuonna 1986 yhdistämään Espanjan Nato- jäsenyyttä vastustaneita liikkeitä. Yhdistynyt vasemmisto kannattaa Espanjaan nykyistä vahvempaa hyvinvointivaltiota, uskonnon merkityksen vähentämistä sekä ympäristönsuojelun lisäämistä. Lisäksi puolue kannattaa Espanjan muuttamista tasavallaksi Yhdistynyt vasemmisto -puolueliittoumassa on ollut mukana alusta saakka myös Espanjan kommunistinen puolue. Puolueen pääkoordinaattori on Alberto Garzón. Yhdistynyt vasemmisto on jäänyt kannatuksessa jälkeen sosialistisesta työväenpuolueesta ja kansanpuolueesta, mutta se on kolmanneksi suurin valtakunnallinen puolue. Puolueen kannatus oli suurimmillaan vuoden 1996 parlamenttivaaleissa, jolloin se sai 10,54 prosenttia äänistä. Vuoden 2008 vaalit olivat puolueen kaikkien aikojen huonoimmat, ja se sai vain 3,8 % äänistä ja kaksi paikkaa parlamenttiin. Vuoden 2009 europarlamenttivaaleihin puolue muodosti koalition Katalonian vihreiden ja vasemmiston sekä Asturiasin puolueen kanssa. Lista sai kaksi meppiä, madridilaisen Willy Meyerin ja Katalonian vihreitä edustavan Raül Romevan. Yhdistynyt vasemmisto kuuluu europarlamentissa GUE/NGL-ryhmään. Puolue on myös Euroopan vasemmistopuolueen jäsen. Espanjan ennenaikaisissa parlamenttivaaleissa marraskuussa 2019 Yhdistynyt vasemmisto oli mukana vasemmistososialistisessa vaaliliitossa Unidas Podemos, jossa oli tärkeimpänä puolueena Pablo Iglesiasin johtama Podemos. Vaaleissa liittouma sai 35 paikkaa ja vaalien jälkeen Unidas Podemos meni mukaan sosialistien PSOE-puolueen johtajan, pääministeri Pedro Sánchezin tammikuussa 2020 muodostamaan koalitiohallitukseen. thumb|350px|Yhdistyneen vasemmiston saavuttamat parlamenttipaikat 1986–2008 (kuvio sisältää kommunistisen puolueen paikat vuosina 1979–1986) == Vaalimenestys == Vuosi %-osuus Äänimäärä Paikkoja 1986 4,63 % 935 504 1989 9,07 % 1 858 588 1993 9,55 % 2 253 722 1996 10,54 % 2 639 774 2000 5,45 % 1 263 043 2004 4,96 % 1 284 081 2008 3,77 % 969 946 2011 6,92 % 1 680 810 2015 3,67 % 926 783 2016 13,42 % 3 227 123 == Puoluejohtajat == * Gerardo Iglesias (1986-1989) * Julio Anguita (1989-2000) * Gaspar Llamazares (2000-2008) * Cayo Lara (2008-2016) * Alberto Garzón (2016-) == Poliitikkoja == * Julio Anguita, puolueen puheenjohtaja 1989–2000, Córdoban pormestari 1979–1986 * Francisco Frutos, Espanjan kommunistisen puolueen pääsihteeri 1998–2009 * Willy Meyer, europarlamentaarikko * Gaspar Llamazares, puolueen puheenjohtaja 2001–2008 * Cayo Lara, puolueen puheenjohtaja 2008– == Lähteet == == Aiheesta muualla == * Puolueen viralliset sivut * I Love IU -blogiportaali Luokka:Espanjan puolueet Luokka:Euroopan vasemmistopuolue
Eino Lindholm

Eino Armas Lindholm (16. lokakuuta 1890 Pori.Aikalaiskirja 1934, s. 401 (Viitattu 21.10.2018) – 11. lokakuuta 1941 HelsinkiKuka kukin oli. (Viitattu 21.10.2018)) oli suomalainen pianisti ja pianopedagogi. ==Elämäkerta== Eino Lindholmin vanhemmat olivat valtioneuvos Johan Agathon Lindholm ja Emilia Hildegrad Eklund. Lindholm tuli ylioppilaaksi vuonna 1909. Hän opiskeli Helsingin musiikkiopistossa 1906–1910 opettajanaan muun muassa Elli Rängman- Björlin, Berliinin musiikkiakatemiassa 1910–1911 ja 1918 sekä Pariisin École normale de musiquessa 1929 Alfred Cortot'n oppilaana. Lisäksi häntä opettivat Rudolf Breithaupt 1911–1912 ja Teresa Carreño 1913–1914. Lindholm esiintyi Suomessa, Ruotsissa ja Saksassa soolopianistina ja orkesterisolistina. Sen ohella hän oli arvostettu pianonsoitonopettaja Helsingin konservatoriossa 1912–1941 ja Sivistysjärjestöjen kansankonservatoriossa 1924–1941.Otavan iso musiikkitietosanakirja, Otava 1976–1979, ISBN 951-1-02380-2. ==Oppilaita== * Antti Koskinen * Martti Paavola ==Lähteet== Luokka:Suomalaiset pianistit Luokka: Suomalaiset musiikkipedagogit Luokka:Vuonna 1890 syntyneet Luokka:Vuonna 1941 kuolleet
Seppo Lindroos

Seppo Lindroos (s. 17. lokakuuta 1977 Nakkila) on suomalainen jääkiekkotuomari. Hän aloitti SM-liigassa linjatuomarina kaudella 1997–1998. Hän tuomitsi linjatuomarina 324 liigaottelua. Vuonna 2007 hän siirtyi SM- liigan päätuomariksi. Lindroos on tuominnut myös olympiakarsintoja ja A-maaotteluita. Lindroos pelasi C-junioreihin saakka maalivahtina Rauman Lukossa. == Lähteet == Luokka:Suomalaiset jääkiekkotuomarit Luokka:Pentti Isotalo -palkinnon voittajat Luokka:Vuonna 1977 syntyneet Luokka:Elävät henkilöt
Akmal Shaikh

Akmal Shaikh (5. huhtikuuta 1956 – 29. joulukuuta 2009) oli pakistanilaista syntyperääDaily Mail ollut brittiläinen huumerikollinen, joka tuomittiin Kiinassa kuolemaan ja teloitettiin 29. joulukuuta 2009. Tuomion perusteena oli ollut huumeiden salakuljetus. Shaikh väitti matkustaneensa Kiinaan pyrkiäkseen poptähdeksi ja levyttääkseen kappaleensa "Come Little Rabbit", jonka avulla hän uskoi saavansa maailmanrauhan aikaiseksi. Rangaistukset huumausaineiden salakuljetuksesta ovat Kiinassa ja Kaakkois-Aasiassa erityisen ankaria, kuolemantuomio on tavanomainen rangaistus salakuljetuksesta. Taustalla on Englannin Itä-Intian kauppakomppanian 1800-luvulla harjoittama rikollinen oopiumin salakuljetus Kiinan markkinoille ja salakuljetustoiminnan tukemiseksi käydyt lukuisat oopiumsodat. == Kansainvälinen reaktio == Britannian hallitus tuomitsi teloituksen jyrkästiNews.sky.com. Mieleltään sairaan ihmisen tuomitseminen kuolemaan herätti kansainvälistä järkytystä.Yleisradio, TV1 uutiset 29.12.2009 klo 20.30 Myös ihmisoikeusjärjestöt ovat tuominneet teloituksen, sillä omaisten ja Shaikin tukijoiden mukaan Shaik sairasti kaksisuuntaista mielialahäiriötä ja oli siten helposti manipuloitavissa. Shaikhilla ei kuitenkaan ollut potilaskertomusta tukemaan tätä väitettä. Kiinalainen tuomioistuin ei sallinut asiantuntijan kutsumista tutkimaan Shaikhia Britannian pää- ja ulkoministerin sekä omaisten vetoomuksista huolimatta.Guardian Shaikh sanoi, ettei tiennyt huumeista, ja sukulaisten mukaan hänet oli huijattu lähtemään Kiinaan. == Lähteet == Luokka:Brittiläiset rikolliset Luokka:Huumerikoksista teloitetut Luokka:Vuonna 1956 syntyneet Luokka:Vuonna 2009 kuolleet
Yhdistynyt vasemmisto

Yhdistynyt vasemmisto voi viitata seuraaviin: * Det Forenede Venstre eli Yhdistynyt vasemmisto, tanskalaisen Venstren aiempi nimi * Yhdistynyt vasemmisto, espanjalainen vasemmistopuolue * Yhdistynyt vasemmisto, kreikkalainen vasemmistopuolueiden vaaliliitto vuosina 1974–1977
Oili Tanninen

Oili Tanninen (o.s. Nikitin, 22\. heinäkuuta 1933 Sortavala – 19. huhtikuuta 2024 HelsinkiMuistokirjoitus. Helsingin Sanomat 1.9.2024, s. B 29.) oli suomalainen lastenkirjailija, taidegraafikko, animaatiofilmien tekijä ja kuvittaja. == Elämä == Tanninen valmistui Taideteollisesta oppilaitoksesta vuonna 1953 ja työskenteli kahteen otteeseen taiteilijana Arabian tehtaiden taideteollisuusosastolla. Hän opetti keramiikkaa, posliinimaalausta ja kankaanpainantaa kansalais- ja työväenopistoissa. Tanninen julkaisi vuonna 1961 ensimmäisen lastenkirjansa Miiru menee kalaan. Hän kuvitti sekä omia että muiden tekstejä ja teki animaatiosarjoja Yleisradiolle, muun muassa 12-osaiset Miiru- ja Nunnu-sarjat. Hänen lastenkirjojaan on käännetty saksaksi ja japaniksi. Tanninen teki Raili Ruston aloitteesta omien kirjojensa pohjalta Yleisradiolle mustavalkoiset pala-animaatiosarjat Miiru (1964), Nunnu (1967) ja Hissu (1970). Miiru ja Nunnu olivat kymmenosaisia, mutta joulukalenterisarjaksi tarkoitetussa Hissussa on 24 osaa. Lisäksi hän teki Nappi ja Neppari -hahmojensa pohjalta vuonna 1974 kaksi värillistä Robotti Romulus -animaatiota.Leinonen, Tuula: 100 vuotta suomalaista animaatiota, s. 92–97. Aalto ARTS Books, Helsinki 2014. == Perhe == Tanninen oli naimisissa toimittaja Aarne Tannisen kanssa vuodesta 1957 lähtien.Kuka kukin on 1978, s. 971. Helsinki 1978. He asuivat 24 vuotta ulkomailla, ensin Moskovassa vuodesta 1958 ja sittemmin Lontoossa ja Washingtonissa. Suomeen palattuaan he asuivat Helsingin Kruununhaassa. Heidän tyttärensä on museonjohtaja Maija Tanninen- Mattila. == Teoksia == * * * * Nunnu-sarja ** ** ** ** * * * * * * * * * * * * * * == Palkinnot == * H. C. Andersen -kunniakirja 1964 (Miiru menee kalaan), 1966 (Nappi ja Neppari) ja 1968 (Nunnu lentää) * Topelius-palkinto 1966 teoksesta Nunnu * Rudolf Koivu -palkinto 1967 teoksesta Nunnu lentää * Kirjallisuuden valtionpalkinto 1970 teoksesta Nunnu putoaa * Anni Swan -mitali 1970 teoksista Hippu, Robotti Romulus ja Nunnu putoaa * Kieku-palkinto 2011 elämäntyöstä kuvittajana == Lähteet == Luokka:Suomalaiset lasten- ja nuortenkirjailijat Luokka:Suomalaiset kuvittajat Luokka:Anni Swan -mitalin saajat Luokka:Suomalaiset animaattorit Luokka:Vuonna 1933 syntyneet Luokka:Vuonna 2024 kuolleet
Pienoisromaani

Pienoisromaani on proosakertomus, joka on laajuudeltaan novellin ja romaanin väliltä. Pienoisromaani on laajempi ja seikkaperäisempi kuin novelli mutta suppeampi ja keskitetympi proosalaji kuin romaani.pienoisromaani, Tieteen termipankki. Pienoisromaani on ollut yleinen proosan laji Liettuassa. ==Lähteet== == Aiheesta muualla == Luokka:Romaani Luokka:Novelli
Ville Oksanen (näytelmäkirjailija)

Ville Aleksi Oksanen (31. heinäkuuta 1906 Jämsä – 24. toukokuuta 1983 Helsinki) oli suomalainen näytelmäkirjailija. Oksanen toimi puolustusvoimissa aliupseerina sekä myöhemmin liikealalla toimistotehtävissä ja itsenäisenä liikkeenharjoittajana. == Teoksia == * Uhrikevät : kaksinäytöksinen näytelmä. Seuranäytelmiä 541. Karisto 1951 * Elosalamat : näytelmä. 1958 * Kosken perkaajat : näytelmä. Näytelmäkirjasto 74. Satakunnan kirjateollisuus, Pori 1960 * Lossi : yksinäytöksinen näytelmä. Seuranäytelmiä 593. Karisto 1960 * Paasi : näytelmä. 1963 == Lähteet == * * Jämsäläisiä kirjailijoita : Ville Oksanen Luokka:Suomalaiset näytelmäkirjailijat Luokka:Vuonna 1906 syntyneet Luokka:Vuonna 1983 kuolleet
M5 Industries

M5 Industries on Jamie Hynemanin perustama ja johtama yritys, joka toimii San Franciscossa. M5 Industries keskittyi aluksi erikoistehosteisiin, mutta nykyään yhtiö on erikoistunut tuotekehitykseen. Myytinmurtajat-sarja kuvattiin pääasiassa M5 Industriesin tehostepajassa. == Lähteet == Luokka:Myytinmurtajat Luokka:San Francisco Luokka:Yhdysvaltalaiset yritykset
Decius (täsmennyssivu)

Decius voi tarkoittaa seuraavia asioita: *Decius, roomalainen plebeijisuku, joka mainitaan ensi kerran 400-luvulla eaa. Suvun henkilöt olivat tunnettuja uhrautuvaisuudestaan. **Publius Decius Mus, sotapäällikkö ja vuoden 340 eaa. konsuli **Publius Decius Mus, edellisen poika, konsulina neljästi **Publius Decius Mus, edellisen poika, vuoden 279 eaa. konsuli *Decius, Gaius Messius Quintus Trajanus Decius, Rooman keisari vuosina 249–251 *Nicolaus Decius (1485–1546), saksalainen munkki, evankelinen pappi ja virsirunoilija
Pääsiäismuna (media)

Pääsiäismuna () on piilotettu viesti, vitsi tai ominaisuus, jota esiintyy enimmäkseen elokuvissa, kirjoissa, tietokoneohjelmissa, verkkosivuilla ja videopeleissä. Myös kuviin, musiikkiin, CD- ja DVD-levyihin ja jopa lähdekoodeihin kätketään pääsiäismunia. Termin pääsiäismuna keksi ilmeisesti Atari-yritys huomattuaan Warren Robinettin piilottaman salaisen viestin Adventure-peliin vuonna 1979.DiscShop Magazine, nro:3 Termi johtaa nimensä joissakin maissa tapana olevaan pääsiäismunajahtiin. Tunnettuja pääsiäismunien piilottajia ovat muun muassa elokuvaohjaaja Alfred Hitchcock, videopelikehittäjät Bungie Studios ja pelisarjasta Five Nights at Freddy’s tutuksi tullut Scott Cawthon, sarjakuvapiirtäjä Don Rosa ja maailman suurin ohjelmistoalan yritys Microsoft. Microsoft on piilottanut ohjelmiinsa useita salaisia ominaisuuksia, esimerkiksi Microsoft Office 97 sisältää kätketyn lentosimulaattoripelin, flipperin sekä Magic 8-Ball -pelin. Excel 95:sta löytyy pääsiäismunana Hall of tortured souls -peli.https://someordinarygamers.fandom.com/wiki/Hall_of_Tortured_Souls Myös Microsoftin Windows Vista -käyttöjärjestelmän asennus-DVD:n pintaan on kätketty pääsiäismuna. Elokuva-alalla käytettyjä pääsiäismunia ovat cameoroolit ja paljon käytetty Wilhelm-huuto. Joissakin DVD-elokuvissa on myös kätkettyjä valikkoja, joista voi löytyä esimerkiksi poistettua materiaalia tai konseptikuvia. Myös jotkin musiikkiyhtyeet piilottavat pääsiäismunia musiikkiinsa. Pääsiäismunat ovat suositumpia videopelimusiikissa, erityisesti Bungie on kätkenyt pääsiäismunia peliensä lisäksi pelien musiikkiin. Pääsiäismuna voi olla piilotettu musiikin sanoihin tai melodiaan, tai sen voi löytää vasta käsittelemällä sitä, esim. hidastamalla tai toistamalla takaperin. Videopeleissä pääsiäismunat taas ovat monenlaisia glitchejä, koodeja, piilotettuja musiikkeja (esim. Totakan laulu Animal Crossing -pelisarjasta), piilotettuja kuvia, hahmoja, viestejä jne. Don Rosan piirtämissä Aku Ankka -tarinoissa niitä ovat ruuduissa taustalla tapahtuvat, tarinaan kuulumattomat pienet tapahtumat. == Lähteet == Luokka:Media Luokka:Elokuvaan liittyvät käsitteet Luokka:Sisäpiirivitsit Luokka:Videopelihuumori Luokka:Metaforat
Harmaakorvamuura

Harmaakorvamuura (Gymnopithys bicolor) on Keski- ja Etelä-Amerikassa tavattava puumuuriin kuuluva varpuslintu. == Koko ja ulkonäkö == Kooltaan harmaakorvamuura on noin 14-14,5 cm. Harmaakorvamuurakoiras on selästään ja siivistään yksivärisen kastanjanruskea. Päässä on silmien takana laikku, joka on Andien itäpuolella vaaleansininen ja länsipuolella tuhkanharmaa ja vaikeammin erotettavissa. Kurkku ja vatsa ovat väriltään valkoiset. Itäisten populaatioiden naarailla on selässään myös punaruskeita höyheniä. Aikaisemmin Andien eri puolilla elävät linnut, jotka nykyään luetaan omiksi lajeiksiin kirjomuura Gymnopithys leucaspis ja harmaakorvamuura Gymnopithys bicolor katsottiin kuuluviksi samaan lajiin. == Levinneisyys ja elinympäristö == Keski-Amerikassa harmaakorvamuuraa tavataan Hondurasissa, Costa Ricassa, Nicaraguassa ja Panamassa. Etelä-Amerikassa lajia tavataan Andien länsipuolella Kolumbiasta Ecuadoriin. Harmaakorvamuuran elinympäristöä ovat kosteiden metsien pohjakerrokset. == Elintavat == Harmaakorvamuurat seuraavat ravintoa etsiessään sotilasmuurahaisten parvia. Laji voi kerääntyä jopa 20 yksilön parviksi etsiessään ruokaansa. Havaitessaan sopivan hyönteisen lintu hyppää sen kimppuun puusta. Lajin pesimäkausi kestää alueesta riippuen helmikuulta maaliskuulle tai huhtikuulta marraskuulle. Tukeva kuppimainen pesä sijaitsee ontossa palmussa tai muussa samankaltaisessa paikassa. Naaras munii kaksi valkoista ruskeapilkullista ja -raidallista munaa. == Lähteet == Luokka:Puumuurat
Sainho Namtšylak

Sainho Namtšylak (, s. 1957 Tuvan tasavalta) on venäläinen äänitaiteilija ja laulajatar. ==Albumeja== *1990 - TRI-O Plus Sainkho Namchylak Transformation of Matter, DOCUMENT, vol.V - Leo Records *1991 - Tunguska-guska - Eine Meteoriten-Oper, EFA-Schneeball *1992 - Lost Rivers - FMP *1992 - Kang Tae Hwan and Sainkho Namchylak Live - Free Improvisation Network Record *1995 - Moscow Composers Orchestra and Sainkho Live at City Garden - U-Sound *1996 - Mars song - Duo with Evan Parker *1996 - "Amulet" - Duo with Ned Rothenberg *1996 - Moscow Composers Orchestra and Sainkho An Italian Love Affair - Leo Records *1997 - Moscow Composers Orchestra and Sainkho Let Peremsky Dream - Leo Records *1997 - Time Out *1996 - Moscow Composers Orchestra and Sainkho The Gift - Long Arms Records *1998 - Naked Spirit Amiata Records *1999 - Temenos - Leo Records *2001 - Stepmother City Ponderosa *2001 - Aura Ponderosa *2003 - Who Stole The Sky *2005 - ARZHAANA" Asia Records - a fairy tale *2005 - Forgotten Streets of St.Petersburg (mit TriO) *2006 - Karmaland == Aiheesta muualla == *Global Music Center * Luokka:Venäläiset laulajat Luokka:Vuonna 1957 syntyneet Luokka:Elävät henkilöt
Tehtaankatu (Valkeakoski)

Tehtaankatu on yksi Valkeakosken kaupungin suurimmista kaduista. Tehtaankatu on runsasliikenteinen ja kulkee keskustan länsipuolella. ==Historia== Ennen keskustan suuria liikennemullistuksia Tehtaankadun eteläpää oli nimeltään Kanavakatu tehtaan pääportille asti ja pohjoispää Tehtaankatu Kulmurin liiketalolle asti. Koska vielä 1980-luvulla pääliikenne kulki Valtakatua pitkin, liikenne oli varsin vähäistä. Sittemmin pääliikenteen oikaisun valmistuttua Kanavakatu-nimi poistui käytöstä ja Tehtaankadun eteläpää yhdistettiin risteykseen Ulvajankadun ja Sääksmäentien kanssa. ==Liikenne== Tien liikenneosuus kaupungissa on merkittävä. Se on osa seututietä 304. Luokka:Valkeakosken kadut
Valkeakoskenkatu

Valkeakoskenkatu on katu Valkeakosken kaupungin ydinkeskustassa. ==Reitti== Tie alkaa vanhalta Tehtaanaukiolta Tehtaankadun risteyksestä. Tie kulkee Keskusaukiolle hieman lounas-koillis-suuntaisesti kunnes jatkuu suoraan länsi- itä-suuntaisesti Ulvajankadulle asti ja sieltä edelleen Valkeakosken vanhan lukion ja kauppaoppilaitoksen luokse Oikokadulle. Ennen katu jatkui Kirkkotien ja Hakalantien kulmaukseen kirkolle asti, mutta 2000-luvun alussa loppuosa muutettiin kävelykaduksi läpikulkuliikenteen hiljentämiseksi. Luokka:Valkeakosken kadut
Reprieve

Reprieve on usean sellaisen järjestön yhteisnimitys, jotka toimivat kuolemanrangaistuksen poistamiseksi. Sen toimintamuotoa on tarjota kuolemaantuomituille oikeudellista apua. Se toimii Britanniassa, Yhdysvalloissa, Australiassa ja Alankomaissa. Britanniassa sen perusti 1999 ihmisoikeusjuristi Clive Stafford Smith. Järjestö toimii myös muiden ihmisoikeusasioiden puolesta. Se on työskennellyt Guantanamo Bayn vankileirin vankien hyväksi.Kaleva.fi == Lähteet == ==Aiheesta muualla== *Reprieve Britannia *Reprieve Yhdysvallat *Reprieve Australia *Reprieve Alankomaat Luokka:Ihmisoikeusjärjestöt
Kauppatori (Valkeakoski)

thumb|375px|Kauppatorin ja Valtakadun laitamaa Kauppatori on aukio ja sen vierellä kulkeva katu aivan Valkeakosken kaupungin ydinkeskustassa. Kauppatorin äärellä on paljon liikkeitä ja palveluita kuten Kauppakeskus Koskikara ja Torinrannan liikekeskus. Lisäksi kauppatorin laidalla sijaitsee useita eri erikoisliikkeitä kuten; *Kirjakeskus *Instrumentarium *Habita *Walkiakosken apteekki *Hyvän mielen kauneuspiste *Denis Kebab *Parturiliike Vain *Parturi-Kampaamo Bueno *Suutari Matti Merimäki *Feminella -alusvaateliike *Fennia *Easy Driver Luokka:Valkeakosken kadut Luokka:Suomen aukiot
Kansainvälinen sairaanhoitajaliitto

Kansainvälinen sairaanhoitajaliitto (ICN, , , ) on Sveitsissä päämajaansa pitävä kansallisten sairaanhoitajajärjestöjen yhteistyöelin. Järjestö on perustettu vuonna 1899 ja siihen kuuluu tällä hetkellä 120 jäsenjärjestöä. Kansainvälisen sairaanhoitajaliiton jäsenyys on rajattu yhteen jäsenjärjestöön jokaisesta valtiosta. Järjestön suomalainen jäsen on Suomen Sairaanhoitajat. ==Aiheesta muualla== * Kansainvälisen sairaanhoitajaliiton verkkosivut Sairaanhoitajaliitto
Pierre Kartner

Petrus Antonius Laurentius "Pierre" Kartner (11. huhtikuuta 1935 Elst – 8. marraskuuta 2022) oli hollantilainen lauluntekijä, joka käytti myös taiteilijanimeä Vader Abraham. Kartner kirjoitti sanat Smurffien tunnusmusiikkiin ja muita Smurffit-lauluja. Lisäksi hän sävelsi Muumilaakson tarinoiden Japanin ulkopuolella käytössä olevan tunnuslaulun "Käy Muumilaaksoon" sekä Muumipeikko ja pyrstötähti -elokuvaan koko musiikin. Kartner sävelsi ja sanoitti myös Eurovision laulukilpailuihin Alankomaiden edustuskappaleet vuonna 1973 "De oude muzikant"http://diggiloo.net/?info.1973nl ja 2010 "Ik ben verliefd, shalalie".http://diggiloo.net/?info.2010nl#artists ==Lähteet== == Aiheesta muualla == Luokka:Alankomaalaiset lauluntekijät Luokka:Alankomaalaiset säveltäjät Luokka:Alankomaalaiset laulajat Luokka:Alankomaalaiset musiikkituottajat‎ Luokka:Vuonna 1935 syntyneet Luokka:Vuonna 2022 kuolleet
Veronahka

Veronahka oli 1400-luvulla käytetty vero- ja maksuyksikkö Ruotsissa (ja siihen kuuluvassa Suomessa). Turkikset olivat tuolloin yleinen arvon mitta sekä maksuväline. Maksuvälineinä käytettiin myös kaloja, karjaa, humalaa ja viljoja. Maksuyksikkö vaihteli vuodenajoittain (talvella turkiksia, kesällä muun muassa kapahaukea). Oravannahka oli tavanomainen veronahan tyyppi, mistä on peräisin tämän toinen nimi: orava. Veroja maksettiin sekä kirkolle, että kruunulle (valtiolle) ja myös paikallisille virkamiehille, oikeuslaitokselle ja lääninherroille. Rahaveroihin siirryttiin ensimmäisenä kirkollisverotuksessa 1500-luvulla. Veronahkaa käytettiin veroyksikkönä muun muassa Savossa. Kun 1500-luvulla siirryttiin turkisveroista viljaveroihin, veronahka tarkoitti arviopunnanmaata. Myöhemmin kansan käyttämä veronahka eli orava vastasi 1/4 manttaalia, päätön orava 3/16 manttaalia ja oravanpää 1/16 manttaalia.Otavan iso tietosanakirja, Otava 1960–1965, hakusana orava. ==Katso myös== * Oravainen (mittayksikkö) ==Lähteet== Luokka:Raha Luokka:Verotuksen historia
Camille Erlanger

Camille Erlanger (25. toukokuuta 1863 Pariisi – 24. huhtikuuta 1919 Pariisi) oli ranskalainen säveltäjä. Hän opiskeli Pariisin konservatoriossa Léo Delibesin johdolla ja sai Prix de Romen teoksellaan Velléda (1888). Jatkettuaan opintojaan Italiassa neljän vuoden ajan hän palasi Pariisiin, jossa hänet myös on haudattu Père-Lachaisen hautausmaalleFind A Grave.. Hänen tuotantoonsa kuuluvat muiden muassa oopperat Le Juif polonais (1900), Aphrodite (1906) ja La Forfaiture (1921). Erlanger oli juutalaista syntyperää. Hän oli Cannesin elokuvajuhlat perustaneen Philippe Erlangerin isä. == Lähteet == * Opera Folio ===Viitteet=== == Aiheesta muualla == * Luokka:Ranskalaiset oopperasäveltäjät Luokka:Vuonna 1863 syntyneet Luokka:Vuonna 1919 kuolleet
Stephen Smale

Stephen Smale (s. 15. heinäkuuta 1930)Stephen Smale on yhdysvaltalainen matemaatikko. Hänelle myönnettiin Fieldsin mitali vuonna 1966, ja hän vietti yli kolmen vuosikymmenen ajan matematiikan tiedekunnassa Kalifornian yliopistossa, Berkeleyssä. Smale on David Hilbertin esikuvan mukaan laatinut luettelon kahdeksastatoista ratkaisemattomasta matemaattisesta kysymyksestä (Smalen ongelmat). == Tärkeitä julkaisuja == * S. Smale: Generalized Poincaré's conjecture in dimensions greater than four , Annals of Mathematics, 2nd Ser., 74 (1961), no. 2, 391 - 406\. (via JSTOR) * S. Smale: Differentiable dynamical systems, Bulletin of the American Mathematical Society, 73 (1967), 747 - 817\. ( ) * F. Cucker & R. Wong: The Collected Papers of Stephen Smale, ISBN 978-981-02-4307-4 * L. Blum & F. Cucker & M. Shub & S. Smale: Complexity and Real Computation, ISBN 0-387-98281-7. == Lähteet == Luokka:Yhdysvaltalaiset matemaatikot Luokka:Fieldsin mitalistit Luokka:Wolfin matematiikan palkinnon saajat Luokka:Vuonna 1930 syntyneet Luokka:Elävät henkilöt
Natalja Gurova

Natalja Gurova (o.s. Kovalenko, s. 1976) on kazakstanilainen riistamaaliampuja ja maailmanmestari. Gurova on saavuttanut MM-kilpailuissa kaksi kultaa ja pronssin naisten sarjassa. Lisäksi tyttöjen sarjassa hän on saavuttanut pronssia. ==Lähteet== * Luokka:Kazakstanilaiset ampujat Luokka:Vuonna 1976 syntyneet Luokka:Elävät henkilöt
Luigi Colani

Luigi Colani (alkujaan Lutz Colani, 2. elokuuta 1928 Berliini, Saksa – 16. syyskuuta 2019 Karlsruhe, Saksa)German industrial designer Luigi Colani dies at 91 oli saksalainen teollinen muotoilija. Colani suunnitteli urallaan muun muassa autoja, huonekaluja, lasiastioita, televisioita, kameroita ja vaatteita. Mallien ensisijainen ominaispiirre on pyöristetty, orgaaninen muoto. Tällaiset mallit olivat hänen itsensä mukaan luonnonmukaisempia ja ergonomisesti parempia kuin perinteiset mallit. Hän sai urallaan lukuisia design-palkintoja. Colanin suunnittelmia ei juurikaan ole siirretty massatuotantoon, ja monet hänen suunnitelmansa ovat lähinnä unenomaisia orgaanisia malleja. Colanin nimellä on kuitenkin valmistettu muun muassa teekannuja, vesipulloja ja aurinkolaseja. Menestyneimpiä tuotteita ovat Canon T90 -kameramalli ja Cobra-kuulokkeet. Colani syntyi Berliinissä sveitsiläisen teatterilavastajan isän, joka oli kotoisin Graubündenin kantonista, ja puolalaisen äidin poikanaConcept Car Design: Driving the Dream , p. 84.Colanilla oli isänpuolelta kurdilaistataustaa Oliver Seppelfricke: Sind Sie ein Kurvenstar, Herr Colani? : Frankfurter Allgemeine Zeitung Colani kuoli Karlsruhessa, Saksassa. Hän oli asunut Shanghaissa Luigi Colani, "Früher habe ich übertrieben" Die Zeit ().Hänen poikansa Solon Luigi Lutz on myös työskennellyt suunnittelijana. == Galleria == Tiedosto:Colani Ferrari Testa D'oro.jpg|Colani Ferrari Testa D'oro Tiedosto:T90front.jpg|Canon T90 Tiedosto:Colani motor-bike Pinakothek der Moderne 6786770150.jpg|Moottoripyörä­konsepti Tiedosto:Schimmel K208Pegasus 1.jpg|Schimmel-flyygeli Tiedosto:AliensLKW.JPG|Colanin näkemys kuorma-autosta Tiedosto:Colani Bierglas.jpg|Olutlasi Tiedosto:Luigi Colani concept aircraft.jpg|Lentokonekonsepti. == Lähteet == == Aiheesta muualla == Luokka:Saksalaiset arkkitehdit Luokka:Saksalaiset muotoilijat Luokka:Vuonna 1928 syntyneet Luokka:Vuonna 2019 kuolleet
Guglielmo Ratcliff

Guglielmo Ratcliff on Pietro Mascagnin oopperaMascagni.org: Works, nelinäytöksinen tragedia. Se esitettiin ensi kertaa 16. helmikuuta 1895 Milanon La Scalassa. Teokseen kirjoitti libreton Andrea Maffei.Mascagni.org: Guglielmo Ratcliff Teoksesta on saatavilla levytyksiä.Amazon.com == Lähteet == Luokka:Pietro Mascagnin teokset Luokka:Italiankieliset oopperat Luokka:1890-luvun musiikkiteokset
Guantánamo (täsmennyssivu)

Guantánamo tarkoittaa seuraavia asioita: * Guantánamon provinssi, Kuuban provinssi * Guantánamo, provinssin pääkaupunki * Guantánamonlahti, vesialue Kuuban rannikolla * Guantanamo Bayn laivastotukikohta, Yhdysvaltain laivaston tukikohta Kuubassa * Guantanamo Bayn vankileiri, tukikohdassa sijaitseva vankileiri * Tie Guantanamoon (The Road to Guantanamo), elokuva * ”Guantanamo”, hip hop -yhtye Outlandishin kappale.
Focus (albumi)

Focus on amerikkalaisen Cynicin vuonna 1993 julkaistu ensimmäinen studioalbumi. Sen seuraaja, Traced in Air, julkaistiin vasta 15 vuotta myöhemmin yhtyeen jäätyä tauolle. ==Kappalelista== Kaiken musiikin säveltänyt Cynic ja sanoittanut Paul Masvidal # # # # # # # # Remasteroidun version bonuskappaleet # * # # # # # == Arviot == * Allmusic: Allmusic review * Metal Storm: 9.7/10Metal Storm * Sputnikmusic: Sputnikmusic == Lähteet == == Aiheesta muualla == * * Luokka:Vuoden 1993 esikoisalbumit Luokka:Cynicin albumit
Mike Peltola

Mike Peltola (s. 10. syyskuuta 1974 Kokkola) on entinen suomalainen jalkapalloilija. Hän oli pelipaikaltaan vasen laitapuolustaja, mutta pystyi pelaamaan myös oikealla. Peltolan pelaajaura ylimmillä sarjatasoilla alkoi kaudella 1992 FC Oulun reservijoukkue FC 1991:n riveissä I divisioonassa. Seuraavalla kaudella hän oli mukana FC Oulun Veikkausliigaan nousseessa joukkueessa, ja liigadebyytin Peltola pelasi 24. huhtikuuta 1994 vierasottelussa FC Kuusysiä vastaan. Kaudeksi 1995 Peltola siirtyi Vaasan Palloseuran riveihin. Kaudella 1996 hän kävi Kalmar FF:ssä, mutta palasi kaudeksi 1997 takaisin VPS:aan. Kaudella 1998 Peltola valittiin Veikkausliigan parhaaksi puolustajaksi. Kaudet 2001–2002 Peltola edusti norjalaista FK Bodø/Glimtiä, mutta jäätyään ilman peliaikaa kaudella 2003 hän palasi Suomeen ja Helsingin Jalkapalloklubiin, jossa voitti heti ensimmäisellä kaudella Suomen mestaruuden ja Suomen Cupin. Kaudeksi 2005 Peltola teki sopimuksen AC Oulun kanssa. Hän päätti pelaajauransa AC Oulun liiganousuun syksyllä 2006. Peltola pelasi 32 poikien maaottelua vuosina 1990–1993. Peltola opiskeli pelaajauransa ohella kauppakorkeakoulussa ja on toiminut pelivuosiensa jälkeen rahoitusalalla. Hän toimii Handelsbankenin varainhoidon johtajana. ==Saavutukset== * Suomen mestaruus 2003 ** SM-hopea 1997, 1998 * Suomen Cup 2003 * Liigacup 1999, 2000 * Vuoden liigapuolustaja 1998 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1974 syntyneet Luokka:Elävät henkilöt
Raimo Raak

Raimo Olavi Raak (s. 19. syyskuuta 1941 Varkaus) on entinen suomalainen pesäpalloilija ja jääkiekkoilija. Raimo Raak aloitti pesäpalloilun Puurtilan Kisa-Pojissa jo 14-vuotiaana suomensarjassa. SM-sarjassa hän pelasi seitsemän kautta ja toistasataa ottelua, ja hänet tunnettiin yhtenä kovalyöntisimmistä pelaajista. Raak saavutti SM-hopeaa 1964 ja 1965 ja on pelannut kahdessa nuorten ja kahdessa miesten Itä–Länsi-ottelussa ja lisäksi kolmessa PPL–Lehdistö-pelissä. Jääkiekkoa Raak pelasi mestaruussarjassa kaudella 1963–1964 Warkauden Urheilijain miehistössä. == Saavutukset == === Pelaajana === * 2 SM-hopeaa: 1964, 1965 * 2 Itä-Länsi-ottelua: 1964, 1965 == Lähteet == * Luokka:Suomalaiset pesäpalloilijat Luokka:Suomalaiset jääkiekkoilijat Luokka:Vuonna 1941 syntyneet Luokka:Elävät henkilöt
Gallian sota (kirja)

Gallian sota () kuvaa Julius Caesarin sotaretkeä Galliassa vuosina 58–50 eaa. Latinankielinen teos käsittää kaikkiaan kahdeksan kirjaa, joista Caesar on kirjoittanut seitsemän ensimmäistä ja hänen legaattinsa Aulus Hirtius kahdeksannen. Caesar kirjoitti seitsemän ensimmäistä kirjaa, joista kukin kuvaa aina yhden sotavuoden tapahtumat vuosilta 58–52 eaa., muistiinpanojensa perusteella talvella 51 eaa. ja julkaisi aikaisintaan seuraavan vuoden keväällä. Ensimmäinen kirja kuvaa Caesarin vuoden 58 eaa. taisteluja helveettejä ja Ariovistuksen johtamia germaaneja vastaan. Toinen kirja puolestaan käsittelee roomalaisten kamppailuja belgejä vastaan vuonna 57 eaa. Kolmannen kirjan aiheena ovat seuraavan vuoden sotatoimet alppiheimoja, Gallian rannikkoheimoja ja Akvitanian asukkaita vastaan. Neljäs kirja kertoo Caesarin vuoden 55 eaa. taisteluista germaaneja vastaan, ensimmäisestä Reinin ylityksestä ja ensimmäisestä retkestä Britanniaan. Viidennen kirjan aiheena ovat toinen sotaretki Britanniaan ja kapinaan nousseiden belgien kukistaminen Gallian puolella vuonna 54 eaa. Seitsemännen kirjan päätapahtumina ovat Vercingetorixin johtama kapina ja sen kukistaminen, joka huipentui Alesian taisteluun 52 eaa. Aulus Hirtiuksen kirjoittama kahdeksas kirja kertoo kahden viimeisen sotavuoden tapahtumista vuosina 51–50 eaa. == Kirjallisuutta == === Suomennokset === * * Luokka:Antiikin latinankieliset kirjat Luokka:Kirjat historiasta
Erkki Leppäniemi

Erkki Orvo Leppäniemi (1. heinäkuuta 1940 Ilmajoki – 19. heinäkuuta 2022 UlvilaKuolleet. Ilkka-Pohjalainen 21.7.2022, s. 18) oli suomalainen pesäpalloilija. ”Eetu” Leppäniemi aloitti pesäpalloilun 1955 Laihian Liitto- Urheilijoissa ja siirtyi 1958 Ilmajoen Kisailijain joukkueeseen saavuttaen siinä SM-hopeaa 1958 ja pronssia 1960. Ulvilan Pesä-Veikkojen (UPV) joukkueessa hän pelasi vuodesta 1964 ja voitti siinä SM-kultaa 1970, hopeaa 1967 ja 1968 sekä Suomen Cupin mestaruuden 1970. Pelaajauransa jälkeen Leppäniemi toimi UPV:ssa pitkäaikaisena pelinjohtajana sekä naisten että miesten joukkueissa. Hän toimi myös seuran johtokunnassa. == Saavutukset == === Pelaajana === * 1 SM-kulta: 1970 * 3 SM-hopeaa: 1958, 1967, 1968 * 1 SM- pronssi: 1960 * 4 Itä–Länsi-ottelua: 1966–1968, 1970 == Lähteet == * === Viitteet === Luokka:Suomalaiset pesäpalloilijat Luokka:Vuonna 1940 syntyneet Luokka:Vuonna 2022 kuolleet
Heikki Kilpeläinen (pesäpalloilija)

Heikki Kalevi Kilpeläinen (s. 27. huhtikuuta 1941 Varkaus) on entinen suomalainen pesäpalloilija. Kilpeläinen valittiin Pesäpallon vuoden lukkariksi 1966. Mestaruussarjassa hän on pelannut vuodesta 1961 saavuttaen SM-hopeaa 1964 ja 1965. Itä–Länsi-ottelussa hän oli mukana kahdesti ja osallistui lisäksi neljään PPL–Lehdistö-otteluun. Nuorten SM-hopeaa on tullut 1960. Heikki on myös valmentanut seuran kakkosjoukkuetta ja kuulunut Kisa-Poikien johtokuntaan. == Saavutukset == === Pelaajana === * 2 SM-hopeaa: 1964, 1965 * 3 Itä-Länsi-ottelua: 1964-1966 * Vuoden lukkari: 1966 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ ==Lähteet== * === Viitteet === Luokka:Suomalaiset pesäpalloilijat Luokka:Vuonna 1941 syntyneet Luokka:Elävät henkilöt
Kullanperän koulu

Kullanperän koulu oli Raumalla sijainnut peruskoulu. Koulu perustettiin vuonna 1912. Koulussa työskenteli neljä opettajaa ja yksi keittäjä. Vuonna 2010 koulussa oli 30 oppilasta. Koulu lakkautettiin vuonna 2011. Koulun rakennukset myytiin yksityiskäyttöön 2013. ==Lähteet== Luokka:Rauman peruskoulut Luokka:Entiset suomalaiset oppilaitokset
Martti Yli-Jaskari

Martti Tuomas Emil Yli-Jaskari (s. 22. maaliskuuta 1938 Nurmo) on entinen suomalainen pesäpalloilija. Martti (Mara) Yli-Jaskari aloitti uransa Nurmon Jymyssä, jossa voitti nuorten Suomen mestaruuden 1955 ja 1956 sekä miesten SM- pronssia 1956 ja Pesäpallon Maakunta Cupin 1957 Etelä-Pohjanmaan joukkueessa. HoNsU:ssa Mara pelasi 1958-1964 saavuttaen SM-pronssia 1961, jolloin tuli myös toinen maakunta-cupin voitto, nyt Keski-Suomen joukkueessa. Vuonna 1963 Yli- Jaskari arvostettiin Suomen kolmanneksi parhaaksi pesäpalloilijaksi. Jyväskylästä Mara siirtyi takaisin Pohjanmaalle, ensiksi Ilmajoen Kisailijoihin ja 1967 alkuperäiseen seuraansa. Yli-Jaskari pelasi kuudessa Itä-Länsi -ottelussa, kahdessa Liitto-Lehdistö -ottelussa ja 1957 Itä-Länsi B-ottelussa.sekä 5 kertaa mestarit-muu suomi ottelussa Piirinmestaruuksia kertyi kaikkiaan kahdeksan Etelä-Pohjanmaan ja Keski-Suomen alueilta. Maakuntaviestissä Yli-Jaskari saavutti kultakruunun 1954 Jymyn joukkueessa. == Saavutukset == === Pelaajana === * 2 SM-pronssia: 1956, 1961 * 6 Itä-Länsi- ottelua: 1960-1964, 1967 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1938 syntyneet Luokka:Elävät henkilöt
Vaniljasokeri

Vaniljasokeri on sokerista ja luonnonvaniljasta valmistettu makea mausteseos. Kotikeittiössä sitä voi valmistaa säilyttämällä vaniljatankoa ja sokeria samassa kannellisessa tölkissä. Tällaista maustettua sokeria käytetään leivonnassa ja jälkiruoissa. Sitä lisätään ruokaan vasta kiehumisen loputtua. ==Katso myös== * Vanilliinisokeri ==Lähteet== == Aiheesta muualla == *Meira: Vaniljasokeri Luokka:Sokeri Luokka:Mausteet
Takaisinristeytys

Takaisinristeytys on sukupuuttoon kuolleen lajin, alalajin tai rodun kaltaisen eläimen uudelleentuottamista risteyttämällä. Takaisinristeytymistä voi tapahtua myös itsestään. Takaisinristeyttämisen uskotaan olevan mahdollista siksi, että sukupuuttoon kuolleen eläimen geenit olisivat säilyneet selvinneen lajin tai rodun geenipoolissa. Takaisinristeytys ja erityisesti sukupuuttoon kuolleiden eläinten uudelleenluominen takaisinristeyttämällä on kiistelty aihe. Yhtenevä ulkonäkö ei takaa samanlaista käyttäytymistä tai muita ominaisuuksia. Joidenkin takaisinristeytettävien eläinten alkuperäistä ekologista lokeroa, kestävyyttä ja tautienvastustuskykyä ei tunneta. Esimerkiksi alkuhärkä kuoli sukupuuttoon jo 1600-luvulla, eikä siitä ole säilynyt tällaisia tietoja. ==Kotieläimet== Koirarotu Alsatian shepalute on jalostettu muistuttamaan hirviösutta rakenteeltaan ja luustoltaan, joskaan ei luonteeltaan. Muita susimaisen näköisiksi jalostettuja, mutta varsinaisiin susiin risteyttämättömiä rotuja ovat tamaskan, utonagan ja inuiittikoira. Myös nykynaudan edeltäjää alkuhärkää on yritetty takaisinristeyttää. Suurin osa näistä eläimistä on 1920-luvulla luotua Heckin alkuhärän kantaa, joskin myös nykyaikaisia menetelmiä käyttäviä jalostusohjelmia on, kuten TaurOs ProjectTaurOs Project. Myös ulkoisesti tarpaania muistuttavat hevosrotut konikponi ja Heckin tarpaani on kehitetty, joskin niiden suhdetta alkuperäiseen tarpaaniin epäilläänWild horses for Europe: which breed is the best?. Kvaggaprojekti pyrkii luomaan sukupuuttoon kuollutta kvaggaa muistuttavan aroseepran tyypin, jolla olisi takaosassa vähemmän raitoja. Takaisinristeytystä on käytetty uudelleenluomaan myös sukupuuttoon kuolleita kotieläinrotuja, kuten cumberlandinsika. ==Tyypin villiintyminen== Takaisinristeytymistä katsotaan joskus tapahtuvan myös villiintyneissä eläinpopulaatioissa. Ei tiedetä, johtuuko esimerkiksi villiintyneiden lampaiden, sikojen ja kaniinien alkukantaistyyppisyys siitä, että niiden esivanhemmat olivat alkukantaista rotua, vai tapahtuuko paluuta alkukantaiseen villiin tyyppiin jollain muulla tapaa luonnostaan. Sikojen tiedetään villiintyvän helposti, ja ainakin Yhdysvaltoihin levinneen razorback-sian tapauksessa siat palaavat villisikamaiseen tyyppiin sekä ulkoisesti että käytökseltään ja kestävyydeltään. ==Lähteet== * Koene, P., & Gremmen, B. (2001). Genetics of dedomestication in large herbivores. In 35th ISAE Conference, Davis, California, 2001 (sivut 68–68). ==Aiheesta muualla== *The Quagga Project *The Dire Wolf Project *TaurOs Project Luokka:Evoluutiobiologia Luokka:Sukupuutto Luokka:Jalostaminen
Austre Smørskredtinden

Austre Smørskredtinden on Skandien Sunnmørsalpenen osaan kuuluva vuorenhuippu Norjassa. Huipun korkeus merenpinnan tasosta on 1 606 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta matalampi. Korkeampi Vestre Smørskredtinden on korkeudeltaan 1 631 metriä. == Lähteet == Luokka:Møren ja Romsdalin läänin vuoret Luokka:Ørsta Luokka:Stranda
Ambatondrazaka

Ambatondrazaka on kaupunki Madagaskarissa. Se on Alaotra-Mangoron alueen pääkaupunki. Ambatondrazakan asukasluku on noin 76 000\. ==Maantiede== Kaupunki sijaitsee maan suurimman järven Alaotran eteläpuolella. Moramanga-Lac Alaotra -rautatieosuus kulkee kaupungin läpi. Kaupungissa on myös lentokenttä. ==Historia== Suullisen perimätiedon mukaan Ambatondrazakan perusti Randriambololona lapsineen. Varhaisimmat kirjalliset lähteet kaupungista ovat Radama I:n ajalta. ==Väestö== Väkiluvun kehitys 2000 2001 2002 2003 2004 67 307 69 189 71 855 73 026 75 675 Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja Ambatondrazakan urbaanikunnan väestökirja ==Lähteet== Luokka:Madagaskarin kaupungit
Kivijäätikkö

pienoiskuva|Kivijäätikkö, Zillertalin Alpit. Kivijäätikkö on kivien peitossa oleva jäätikkö, joita esiintyy yleisimmin arktisilla ja vuoristoisilla alueilla. Vuoristoissa kivijäätiköitä esiintyy puurajan yläpuolella. Eroosion synnyttämä kiviaines ovat pudonnut kallionseinämistä ja jää sementoi sitä. Samantapaista kivimateriaalia tulee jäätiköistä esiin niiden loppupäässä. Kivimateriaalin seassa voi olla erittäin isojakin lohkareita. Alapäässä lohkareiden tullessa esiin ne muodostavat jyrkän reunan. Jotkin kivijäätiköt saattavat valua ja muodostaa kaarevia, aaltomaisia muotoja. Kivijäätiköiden liike on yleensä hidasta, tai sitä ei ole ollenkaan, suurin havaittu nopeus on ollut noin 150 settimetriä vuodessa. Jäätiköiden syvyys saattaa olla 30 metriä ja pituus 1 500 metriä. Hitaasti liikkuvien kivijäätiköiden pinnalle kasvaa mikroilmaston ansiosta jäkäliä ja sammalia, sekä myös putkilokasveja. Tiedosto:Glacierrock1.gif|Kivijäätikkö jossa on monta virtaussilmukkaa. Chugach Mountains, Alaska. Tiedosto:TalusRockGlacier.jpg|Kivijäätikkö, Zillertalin Alpit. Tiedosto:Rockglacier 'Ordshonikidze' in Left Talgar valley.jpg|Kivijäätikkö, Left Talgar valley, Kazakstan. Jotkut Marsin pinnanmuodot saattavat olla kivijäätiköitä. == Katso myös == *Jäätikkö *Ikirouta *Maanvyöry == Lähteet == == Aiheesta muualla == Luokka: Jäätikkötiede
Alaotra-Mangoro

Alaotra-Mangoro on Madagaskarin itäosassa, entisen Toamasinan provinssin alueella sijaitseva ensimmäisen tason hallinnollinen alue (faritra). Se rajoittuu pohjoisessa Sofian faritraan, koillisessa Analanjirofoon, idässä Atsinananaan, lounaassa Vakinankaratraan, lännessä Analamangaan ja luoteessa Betsibokaan. Alaotra-Mangoro on pinta-alaltaan 31 948 km². Sen väkiluku oli vuonna 2004 noin 877 700\. Faritran pääkaupunki on Ambatondrazaka. Madagascar: Profil des marchés pour les évaluations d’urgence de la sécurité alimentaire World Food Programme Alaotra-Mangoro on jaettu viiteen toisen tason alueeseen: *Ambatondrazakan alue *Amparafaravolan alue *Andilamenan alue *Anosibe An’alan alue *Moramangan alue ==Lähteet== Luokka:Madagaskarin alueet
Camila Sodi

Camila Ía González Sodi (s. 14. toukokuuta 1986 México, Distrito Federal, Meksiko) on meksikolainen näyttelijä. Hänet tunnetaan elokuvista El Búfalo de la Noche (2007) ja Arráncame la vida (2008). == Yksityiselämä == Camila Sodi on naimisissa näyttelijä Diego Lunan kanssa. He tapasivat toisensa elokuvan El Búfalo de la Noche kuvauksissa. Heillä on yksi poika (s. 2008). == Aiheesta muualla == * Luokka:Meksikolaiset näyttelijät Luokka:Vuonna 1986 syntyneet Luokka:Elävät henkilöt
Ilmari Tapiovaara -palkinto

Ilmari Tapiovaara -palkinto on Taideteollisen korkeakoulun myöntämä muotoilupalkinto.Korkeakoulun jakamat tunnustukset ja palkinnot (arkistoitu versio). Palkinto on kunnianosoitus muotoilija Ilmari Tapiovaaralle. == Palkitut == *2001 Yrjö Wiherheimo *2003 Vuokko Nurmesniemi *2005 Ben af Schultén *2007 Brian Keaney *2009 Jouko Järvisalo *2011 Jukka Korpihete *2013 Håkan LångstedtPirkko Vekkeli sai Pallas Athene -palkinnon *2015 Ilkka SuppanenAalto-yliopisto palkitsi kestävän tuotekulttuurin ja ympäristötaiteen huippuosaajat == Lähteet == Luokka:Suomalaiset muotoilupalkinnot
Ornamo-palkinto

Ornamo-palkinto on Ornamon vuodesta 2015 myöntämä muotoilupalkinto. Palkinnon suuruudesta päättää vuosittain Ornamon hallitus. Saajan valitsee asiantuntija, jonka hallitus nimeää. Palkintosumma on vaihdellut vuosittain. Vuonna 2015 palkinnon arvo oli 5 000 euroa. Palkinto luovutetaan keväällä Ornamon muotoilupäivä -tapahtumassa. ==Palkitut== * 2015 muotoilija, vaatesuunnittelija Kirsimari Kärkkäinen * 2016 automuotolija Pasi PennanenAutomuotoilija Pasi Pennanen on muutoksen aikaansaaja, Ornamo. Viitattu 28.10.2016. * 2017 palvelumuotoilija Mikko Koivisto * 2019 jalkinesuunnittelija Minna PeltomäkiJalkinesuunnittelija Minna Peltomäki sai muotoilun Ornamo-palkinnon - ”Suomessa nahkakenkien teollinen valmistus hiipuu. On sääli, että osaaminen katoaa”, Kauppalehti, 5.12.2019. Viitattu 7.12.2019. * 2020 teollinen muotoilija Joonas Kyöstilä == Lähteet == Luokka:Suomalaiset muotoilupalkinnot
Leo Africanus

Joannes Leo Africanus (Al Hassan Ibn Muhammad Al Wazzan; , Ḥasan ibn Muḥammad al-Wazzān al-Fāsī; n. 1494 – n. 1554) oli al-andalusialainen berberidiplomaattiRauchenberger, Dietrich (1999). Johannes Leo der Afrikaner: seine Beschreibung des Raumes zwischen Nil und Niger nach dem Urtext (). Wiesbaden: Harrassowitz. ISBN 3-447-04172-2, -kirjailija ja -matkailija, joka kuvasi kirjassaan Descrittione dell’Africa Pohjois-Afrikan maantiedettä. Leo Africanuksen varhaisista vaiheista tiedetään vain hyvin vähän. Kaikki tiedot ovat peräisin hänen maantieteellisten teostensa omaelämäkerrallisista maininnoista.Shillington, s. 17 Leo Africanus syntyi Granadassa 1490-luvulla. Hänen alkuperäinen nimensä oli Al Hassan Ibn Muhammad Al Wazzan. Hassan muutti perheineen pian Marokkoon Feziin, sillä espanjalaiset valloittivat Granadaa 1400-luvun lopulla takaisin maureilta niin sanotussa reconquistassa. Hän kouluttautui Marokossa. Hassan teki ensimmäiset retket vuosina 1507–1508, jolloin hän kävi itäisen Välimeren alueella. Vuosina 1509–1510 hän oli setänsä mukana diplomaattisella vierailulla Timbuktussa. Hassan aloitti matkustelunsa 1510-luvulla ja kävi Egyptissä ja Arabiassa saakka. Hänen ollessaan paluumatkalla Arabiasta kristityt kaapparit nappasivat Hassanin ja kuljettivat Roomaan, jossa hänet esiteltiin paavi Leo X:lle. Leo kiinnostui oppineesta maurista, joka oli suostuvainen yhteistyöhön. Roomassa hänet vapautettiin, ja hän kääntyi myös kristityksi ja sai nimen Leo.Shillinton, s. 17-18 Leo muutti Roomasta Bolognaan 1522. Bolognassa hän kirjoitti arabi-heprea-latina lääketieteen sanakirjan, jonka säilynyttä arabiosuutta säilytetään nykyään El Escorialissa. Leo palasi Roomaan paavi Klemens VII:n suojelukseen 1526. Hän sai pääteoksensa Afrikan maantieteestä ilmoituksensa mukaan valmiiksi 10. maaliskuuta 1526. Teos Descrittione dell’Africa painettiin Venetsiassa vuonna 1550 osana Giovanni Battista Ramusion toimittamaa antologiasarjaa Delle navigationi et viaggi, joka käsitteli matkoja ja löytöretkiä. Descrittione dell’Africa oli merkittävä teos aikalaisten keskuudessa, sillä se oli harvoja Afrikan sisämaata kuvaavia teoksia. Sen asema säilyi 1800-luvun alkupuolelle asti, jolloin Pohjois-Afrikan sisämaasta oli jo saatu tietoa.Shillington, s. 18 Amin Maaloufin teos Leo Afrikkalainen perustuu Leo Arficanuksen elämäkertaan. == Lähteet == * === Viitteet === ==Aiheesta muualla== *Pekka Masonen, The Negroland revisited: Discovery and invention of the Sudanese middle ages, Helsinki: Finnish Academy of Science and Letters, 2000, s. 167–207, ISBN 951-41-0886-8. Luokka:Tutkimusmatkailijat Luokka:Maantieteilijät